ОТЧЕТ

За дейността на НЧ „Развитие 1868 г. с. Розовец, общ. Брезово за 2022 г.

Народно читалище „Развитие 1868“ с. Розовец е едно от най-старите читалища в община Брезово и заема осомено място в културния живот на селото. Читалищата са уникални по своя произход, дейност и трудолюбие и са огнища на родолюбие, а в съвременното глобално общество-центрове на информираност, знание и социално общуване.

Основна дейност на читалището е библиотечната.

1. Организация и управление на библиотеката:

Всяка година се изготвя годишен план разбит по месеци. Следи се за неговото изпълнение. Кледи се за общия обем на относителните библиотечни показатели: обхватност, книгоосигуреност, обращаемост, читаемост, посещаемост. Тези показатели съпоставени с миналогодишните нямат разлика. Посещаемостта през тази година се е повишила, причината е пандемията. Пенсионерския клуб през зимния период не се отваря и кръжока всеки вторник се провеждаше в библиотеката, както и други мероприятия четене на разкази, беседи и рождени дни.

През годината има само един читател до 14 г.. Няма и по-големи ученици записани като читатели. За съжаление населението драстично намалява и все повече остарява. Всяка година на събрание на читалището се дава отчет за дейността на библиотеката. През месец януари продължи ремонта на библиотеката отчасти.

1. Управление на библиотечния фонд:

През 2022 г. бяха закупени нови 49 тома книги за 308 лв. и получихме дарение от чисто нова литература 35 бр. за 480 лв.. Почти всички закупени книги бяха по желание на читателите. И през тази година абонамента за периодични издания беше същия: вестник Втора младост, в. Уикенд, списание Журнал за жената, Кулинарен журнал, които се използват при кръжока като наръчници.

Старая се да удовлетворявам читателските търсения, като набавям доколкото е възможно търсените книги и периодика. През 2022 г.не са направени отчисления, защото през 2021 г. фонда беше прочистен

1. Библиотечно обслужване:

През тази година бяха регистрирани 27 читатели, на които беше раздадена837 тома литература, от които 81 тома детска, от която е видно, че децата не четат пък и населението чувствително застарява. Бяха раздадени и четени периодични 206 броя. Посещенията през тази година бяха 801, като в това число отчитам и посещението на жените през зимните месеци.

Имам нужда за изготвяне на правила в библиотеката.

Проблеми с работата с читатели няма. Връщат си книгите по график. Работа с деца има само през лятната ваканция. Това лято продължих започнатото през миналата година да зареждам беседката в парка с книги за деца и възрастни. Месец и половина децата се радваха на книжките и приказките, които бабите им четяха. Експеримента действа много добре. Смятам да го прилагам всяко лято.

1. Справочно-библиографско и информационно обслужване:

Няма промени в състоянието на справочния фонд. Библиотеката няма каталог. Няма записани справки, само устни запитвания за нови книги.

1. Културна дейност:

Редовно се изготвят витрини в библиотеката във връзка с бележити дати и годишнини: Във връзка със Световния ден на книгата 23 април проведохме литературно четене в пенсионерския клуб, разкази за Чудомир: писмо от голо Бърдо и Съкращения.

На всички проведени празници и събития в селото се изнасят рецитали придружени със слово подходящо за събитието като: почит към загиналите в местността Дерменка на 20.01., Бабин ден на 21.01.2022 г., обесването на Левски на 19.02 като посещаваме скривалището., трети март, ден на будителите, Коледни и новогодишни празници – местни млади самодейци от селото облечени в носии от читалището поздравиха населението и хора и ръченици. Във връзка с проведените мероприятия дейно участие взема пенсионерския клуб. За награда им организирах колективно посещение на театралната постановка „Женско царство“ гр. Брезово.

1. Поддържаща квалификация на библиотечния специалист

Редовно участвам в квалификационни занимания- организирани от отдел методичен при НБ „Иван Вазов“ гр. Пловдив. Последното занимание, което се проведе в гр. Брезово не съм посещавала пориди болест.

Секретар………………………

Председател:……………….